Document ID: /roh_data/filtered/Billingualer_Corpus_interleaved-de-rm.jsonl.gz/993

This is a text translated from German to Rumantsch Grischun.
Geplantes Sägewerk: Kooperation mit den Umweltverbänden

Das Sägewerk wird von den Umweltverbänden - unter Berücksichtigung der Tiere, Pflanzen und naturnahen Strukturen - unterstützt.

Der geplante Bau des Sägewerkes der Firma Stallinger GmbH und die dadurch entstehende Mehrnutzung der Ressource Holz haben diverse waldbauliche Abklärungen zur Folge. Bei den zur Diskussion stehenden Standorten Untervaz und Domat/Ems sind zudem Abklärungen in landschaftlicher und naturkundlicher Hinsicht notwendig.

Mit dem Verkehrs-Club der Schweizer VCS, vertreten durch Stefan Grass, dem WWF Graubünden, vertreten durch Anita Mazzetta und Pro Natura Graubünden, vertreten durch Christian Geiger, hat eine erste Besprechung stattgefunden. Dabei wurde das Projekt vorgestellt und einzelne Konfliktpunkte diskutiert.

Der Bau eines Sägewerkes wird von den Umweltverbänden grundsätzlich befürwortet, sofern die Holznutzung auf die Waldgesellschaften, Tiere und Pflanzen sowie auf naturnahe Waldstrukturen Rücksicht nimmt. Im Weiteren darf das Sägewerk nicht zu einem Bauboom bei Waldstrassen führen. Zudem sind Waldeingriffstärke, das Logistikkonzept für den Zu- und Wegtransport des Rohstoffes Holz sowie spezielle Aspekte der Standorte zu berücksichtigen.

Es wurde vereinbart, den Prozess gemeinsam mit den involvierten Institutionen (Standortgemeinden, Amt für Natur und Umwelt, Amt für Wald, Amt für Wirtschaft und Tourismus) voranzutreiben. Die verschiedensten Interessen sollen zielführend aufeinander abgestimmt werden.

Gremium: Amt für Wirtschaft und Tourismus

Quelle: dt Amt für Wirtschaft und Tourismus

Data: 13.06.2005

Resgia planisada: Cooperaziun cun las uniuns per l'ambient

Las uniuns per l'ambient sustegnan la resgia - quai considerond la fauna, la flora e las structuras natiralas.

Tras la construcziun da la resgia planisada da la firma Stallinger ScRL e tras l'utilisaziun supplementara da la resursa "lain" che resulta da quai basegni differents scleriments forestals. Per ils lieus da Vaz sut e da Domat, ch'èn en discussiun, èsi ultra da quai necessari da far scleriments areguard la cuntrada e la scienza natirala.

Cun l'associaziun traffic ed ambient (ATA), represchentada da Stefan Grass, cun il WWF dal Grischun, represchentà d'Anita Mazzetta, e cun la pro natura dal Grischun, represchentada da Christian Geiger, ha gì lieu in'emprima discussiun. En quest connex è vegnì preschentà il project ed ins ha discutà singuls puncts da conflict.

La construcziun d'ina resgia vegn da princip beneventada da las uniuns per l'ambient, premess che l'utilisaziun da laina prenda resguard dals biotops da guaud, dals animals e da las plantas sco er da las structuras natiralas dal guaud. Plinavant na dastga la resgia betg chaschunar in boom da construir vias da guaud. Ultra da quai ston ins resguardar l'intensitad da l'intervenziun en il guaud, il concept logistic per apportar e per transportar davent la materia prima "lain" sco er aspects spezials dals lieus.

Igl è vegnì fixà da prender per mauns il process ensemen cun las instituziuns involvadas (vischnancas da staziunament, uffizi per la natira e l'ambient, uffizi forestal, uffizi per economia e turissem). Ils interess ils pli differents duain vegnir coordinads in cun l'auter, uschia ch'els mainan a la finamira.

Gremi: uffizi per economia e turissem

Funtauna: rg uffizi per economia e turissem

Data: 13.06.2005